text: ছাতকে পল্লী বিদ্যুতের গ্রাহক হয়রানি, একজন ষ্ঠ্যান্ড রিলিজ – মুক্তকথা
  ছাতকে পল্লী বিদ্যুতের গ্রাহক হয়রানি, একজন ষ্ঠ্যান্ড রিলিজ
  by Harun · Mar 4, 2018
  ছাতক প্রতিনিধি: সুনামগঞ্জ পল্লী বিদ্যুৎ সমিতি (পবিস) এর অব্যাহত গ্রাহক হয়রানির ঘটনায় এক কর্মকর্তাকে স্ট্যান্ড রিলিজ করা হয়েছে। শনিবার ৩মার্চ সমিতির গোবিন্দগঞ্জ জোনাল অফিসে সাদ্দাম হোসেন নামের এ কর্মকর্তাকে স্ট্যান্ড রিলিজ করা হয়। ২৮ফেব্রুয়ারি গোবিন্দগঞ্জ পয়েন্টের কয়েকজন ব্যবসায়ি বিনা ভাউচারে বিদ্যুতের জরিমানা আদায়ের প্রতিবাদে জোনাল অফিসের ডিজিএম বরাবর একটি লিখিত অভিযোগ দেন। এতে ১মার্চ সুনামগঞ্জ পল্লী বিদ্যুৎ সমিতির টেকনিক্যাল বিভাগের ডেপুটি জেনারেল ম্যানেজার মুকসেদুল হাকিম ও ফাইনান্স বিভাগের এজিএম সারোয়ার জাহানকে তদন্তভার দেয়া হলে ৩মার্চ সরেজমিন পরিদর্শন করে ঘটনার সাথে জড়িত থাকার অভিযোগে তাকে ষ্ঠ্যান্ড রিলিজ করা হয়। এছাড়া নাজমুল হোসেন নামের অপর এক কর্মকর্তা ছুটিতে থাকায় পরবর্তিতে তার বিরুদ্ধে ব্যবস্থা নেওয়ার আশ্বাস দেন জিএম অখিল কুমার সাহা। তদন্ত কমিটিটি রোববার ৪মার্চ ঢাকার প্রধান কার্যালয়ে তদন্ত প্রতিবেদন জমা দেয়ার কথা রয়েছে। এব্যাপারে সুনামগঞ্জ পল্লী বিদ্যুৎ সমিতির জিএম অখিল কুমার সাহা যেসব গ্রাহক ফি জমা দিয়েছেন তাদের তালিকা-রশীদ দেখে ১০মার্চের মধ্যে সংযোগ প্রদানের নির্দেশ দেন।